Sjoddiindustrien i England oppstod tidlig på 1800-tallet og var sentrert i West Yorkshire, omkring byene Batley, Morley, Dewsbury og Ossett. Her var det i år 1860 80 firmaer med 550 arbeidere som sorterte innsamlede ulltekstiler, og disse ble solgt videre til sjoddifabrikkene som det var om lag 130 av i West Riding. I midten av viktoriansk tid var USA og Canada et stort eksportmarked for sjoddiull. En vanlig bruk av materialet var uniformer for soldater og tepper.